Neda

Neda var en 27 år gammel kvinne som ble drept under demonstrasjonene i tilknytning til valget i Iran i 2009. Drapet på henne ble filmet av tilskuere.  Videoen ble postet på Internett og navnet hennes ble raskt et samlende kamprop for pro-reform iranere som demonstrerte. «Neda» betyr «stemme» på farsi og hun ble således kalt «Irans stemme» av noen opposisjonsgrupper.


== Omstendighetene ved Nedas død ==
En uidentifisert Twitter-poster hevdet 20. juni 2009 at Neda, sammen med sin far, gikk i et protesttog ned Karegar Avenyen i Theheran. De deltok i protestene mot det angivelige valgjukset i valget som nylig hadde vært. Hun ble da angivelig skutt av opprørspoliti. Udaterte amatørvideoer av hennes angivelig død ble sent ut på internett gjennom Facebook og YouTube. Videoene var ledsaget av et ubekreftet budskap skrevet av et anonymt individ som hevdet at han/hun var tilstede da videoen ble tatt opp: 

«Klokken 19.05 20. juni. Sted: Karegar Av., på hjørnet der Khosravi St. og Salehi gt. krysser. En ung kvinne som stod sammen med sin far og så på protestene ble skutt av et medlem av basij som gjemte seg på toppen av et sivilt hus. Han hadde klart sikte mot piken og kunne ikke bomme. Imidlertid siktet han mot hjertet hennes. Jeg er lege så jeg løp til henne og forsøkte å redde henne. Men kulen hadde truffet med en slik kraft at den hadde revet opp brytstet hennes og hun døde på mindre enn to minutter. Protestene holdt på omtrent 1 kilometer unna i hovedgaten og noen av demonstrantene løp vekk fra tåregas som ble brukt mot dem, mot Salehi gt. Filmen er tatt opp av min venn som stod ved siden av meg. Vær så snill å la verden vite.» 
Diskusjoner om Neda på Twitter ble raskt et av de viktigste emnene på kvelden 20. juni, 2009.Videoens autentisitet, hendelsens lokalisering og den angivelige drapsmannens identitet har ikke blitt bekreftet av de viktigste mediene. Kvinnens angivelige død ble ikke rapportert av statskontrollerte medier, men ble berettet om av internasjonale medier. CNN viste videoen flere ganger 21. juni 2009, først med ansiktet til piken skjult og deretter uten noen sensur.


== Referanser ==


== Eksterne lenker ==
Video på youtube som angivelig viser Nedas død
Neda på Twitpic
«Les images de la mort de Neda bouleverse le web – Metro». Arkivert fra originalen 2. april 2012. Besøkt 21. juni 2009. Arkivert 19. februar 2012 hos Wayback Machine.
«Neda, la ragazza uccisa a Teheran diventa il simbolo della rivolta - esteri - Repubblica.it». Besøkt 21. juni 2009. 
«Deaths confirmed in Iran unrest». Aljazeera.net. 21. juni 2009. Besøkt 21. juni 2009. «Reports on community-driven websites such as Twitter claim a number of protesters were killed by police in the clashes. One video uploaded to YouTube on Saturday alleged to show a teenage girl - being called Neda - dying on the street after being shot by police. Al Jazeera was unable to verify the authenticity of the video or other reports of violence due to an official ban on independent reporting in the capital. However, on blogs and social-networking websites, Neda was being held up as a symbol and a martyr for the protesters.» 
«Aufruhr im Iran : Neda, die Märtyrerin - Politik - STERN.DE». Besøkt 21. juni 2009. 
«Le Figaro - International : Neda, martyre de la contestation et icône du web». Besøkt 21. juni 2009. 
«Sterben in Iran: Neda, die Ikone des Protests - SPIEGEL ONLINE - Nachrichten - Politik». Besøkt 21. juni 2009. 
«In Iran, One Woman's Death May Have Many Consequences». Time.com. 21. juni 2009. Besøkt 21. juni 2009.  Arkivert 22. juni 2009 hos Wayback Machine.